Diari Oficial de la Generalitat Valenciana


Sumari del DOGV 10820, del 05-12-2024 (2024/12037)

ANUNCI de consulta pública prèvia del projecte de decret de la Conselleria d'Educació, Cultura, Universitats i Ocupació, pel qual es regula el règim de contractació del professorat especialista i professorat expert del sector productiu, en els centres públics d'ensenyament no universitari dependents de la conselleria amb competències en matèria d'educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10756

Data del DOGV
:   05-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/12914

CVE
:   JIUZ-Q-1133-73122

Data del document
:   26-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Anunci

En compliment del que disposa l'article 133 de la Llei 39/2015, d'1 d'octubre, del procediment administratiu comú de les administracions públiques, i dels articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica.

Amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia una consulta pública prèvia en relació amb el projecte de decret de la Conselleria d'Educació, Cultura, Universitats i Ocupació, pel qual es regula el règim de contractació de professorat especialista i professorat expert del sector productiu, en els centres públics d'ensenyament no universitari dependents de la conselleria amb competències en matèria d'educació.

Per això, per tal de complir la norma indicada, i tenint en compte els nous terminis que s'establixen en el Decret llei 7/2024, de 9 de juliol, del Consell, de simplificació administrativa de la Generalitat, es concedix un termini de quinze dies naturals comptats a partir de la publicació del present anunci en el *Diari Oficial de la Generalitat Valenciana*, amb la finalitat d'obtindre l'opinió de les persones i les organitzacions potencialment afectades. Les aportacions i les opinions esmentades al projecte es realitzaran dins del termini abans indicat a través del portal de participació ciutadana de la Generalitat GVA Participa.

La informació pot consultar-se en el portal de participació de la Generalitat <https://gvaparticipa.gva.es>.

  

València, 26 de novembre de 2024

Francisco Pablo Ortega Gil

Director general de Personal Docent